### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 11. september 2024 har vedtaget Magistratens foranstående indstilling af 3. september 2024.

Socialistisk Folkepartis byrådsgruppe kunne ikke tiltræde indstillingen.

Enhedslisten de Rød-Grønnes byrådsgruppe kunne ikke tiltræde indstillingen med følgende bemærkning: "I lokalplanforslaget nævnes, at det oprindelige firfløjede gårdmiljø har bevaringsværdi. I hvert fald for deles vedkommende. Men blandt de adskillige illustrationer er ingen af det bevaringsværdige! Der nævnes heller ikke muligheden for del-bevaring.

Enhedslisten foreslår, at planen inden vedtagelse skal have taget stilling til delvis bevaring/genanvendelse af det bevaringsværdige."

###

.

### Resume

Området er 2.504 m2, privatejet og beliggende i byzone i [adresse] i den nordlige del af [adresse].

Lokalplanen er udarbejdet efter anmodning fra den private grundejer, der ønsker at nedrive den eksisterende bebyggelse og opføre en ny bebyggelse til boligformål og mulighed for erhverv. Den nye bebyggelse skal fremstå som en firlænget gårdbebyggelse med saddeltag i maksimalt 8,5 meters højde. Der udlægges opholdsarealer i kantzonen og gårdrummet.

Der er udregnet Grøn Norm for projektet, der får en score på ca. 0,6. Størstedelen af de ubebyggede arealer begrønnes, og der plantes en række nye træer og buske inden for området.

Lokalplanforslaget er i overensstemmelse med kommuneplanens mål, men ikke kommuneplanens rammer. Der er lavet et kommuneplantillæg, der giver mulighed for tæt-lav bebyggelse og en højere bebyggelsesprocent. Lokalplanen muliggør nedrivning af den eksisterende, delvist bevaringsværdige bebyggelse, hvis der skal etableres en ny bebyggelse i henhold til lokalplanen. Der har været udvidet inddragelse af [adresse] i marts måned 2023.

Lokalplanen er en B-lokalplan.

### Beslutningspunkter

Det indstilles, at

1) forslag til Lokalplan nr. 1217 godkendes til offentlig fremlæggelse.

2) forslag til Tillæg nr. 164 til Kommuneplan 2017 godkendes til offentlig fremlæggelse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 03-09-2024

[adresse]: 14

Fremsendes til [adresse] med bemærkning, at Magistraten i mødet den 3. september 2024 anbefaler, at byrådet tiltræder Magistratsafdelingen for Teknik og Miljøs indstilling af 20. august 2024.

Maria Kjær var forhindret i at deltage i sagens behandling.